**Ökogyülekezeti cím**

Az ö*kogyülekezeti címre* olyan keresztyén gyülekezetek, egyházi közösségek, és intézmények jelentkezhetnek, akik önkéntes működésükkel, szemléletükkel aktívan tesznek a teremtett világ megóvásáért.

Az ökogyülekezetek önkéntes alapon betartják az alábbi alapvető célokat:

**Alapvető célkitűzések.**

**Istentisztelet**

1. A közösség megünnepli a Teremtés hetét (szeptember utolsó vasárnapjától kezdődő hét).
2. Egy évben legalább egyszer szabadtéri alkalmat (áhítatot, közös imádságot, éneklést) tartanak.
3. Rendszeresen imádkoznak a teremtett világ megőrzéséért, amely része az istentiszteletnek.

**Gyülekezeti közösség**

1. Hivatali ügyekben döntően csak újrapapírt használnak.
2. Elsősorban elektronikus levelezést folytatnak, a levelezésben felhívják a figyelmet a felesleges nyomtatás elkerülésére.
3. Közösségi rendezvényeken jelentősen csökkentik a műanyag flakonok, eldobható műanyag poharak és műanyag tányérok használatát, és a helyi termékeket pl. házi sütemény, saját készítésű gyümölcslé, szörp stb. részesítik előnyben.

* Amennyiben van kertje a közösségnek, akkor részt vesz a természetes génbank megőrzésében: <http://www.okogyulekezet.hu/moodle/mod/forum/discuss.php?d=9>
* Igyekeznek részt venni a kistermelőket és fogyasztókat összekötő Egyháztáji ([http://www.egyhaztaji.hu](http://www.egyhaztaji.hu/)) vagy Luther Market programban.

Az Ökogyülekezeti címre a [www.okogyulekezet.hu](http://www.okogyulekezet.hu/) honlapon található jelentkezési lapon lehet pályázni 2016. szeptember 11-ig.

**Ökogyülekezeti díj**

Az *Ökogyülekezeti díj* olyan ökogyülekezeteknek adható, akik az alapvető célkitűzéseken túl három éven keresztül megvalósítanak egy általuk megfogalmazott teremtésvédelmi célkitűzést és programot is.

Az ökogyülekezeti díj megszerzéséhez a közösségnek vállalnia kell, hogy három éven keresztül teljesíti az ökogyülekezeti cím alapvető célkitűzéseit, és egy saját teremtésvédelmi programot dolgoz ki. A teremtésvédelmi programmal jó példát mutat a teremtett világ megőrzéséhez. A program fő szempontja az, hogy a helyi gyülekezeti közösség minél több tagja részt vegyen benne.

A következő formátum csak ajánlás, nem kötelező, a programalkotáshoz kívánunk segítséget, ötleteket nyújtani:

1. Gyülekezet jelenlegi „teremtésvédelmi állapota”, állapotfelmérés:

- teológia értelmben vett öko- állapot

* 1. imádkozás, liturgia, stb..
  2. rendszeres előadás megbeszéléssel, fórumok….
  3. tanulmány vagy könyv ismertetése

1. Gyülekezet adottságai, lehetőségei:

- fizikai /gyakorlati értelemben vett öko állapot

* 1. épületek -gyülkezeti ház/terem energetikai -világítás, fűtés, szigetelés - állapota; mit kívánnak tenni a jobb állapot eléréséhez,
  2. épületekben mennyire takarékos a vízfogyasztás; mit kívánnak tenni a jobb állapot eléréséhez,
  3. gyülekezetben hogyan valósul meg a hulladékgyűjtés, van-e szelektív hull., biológia hull. komposztálás stb., mit kívánnak tenni a jobb állapot eléréséhez,
  4. templomkert állapota, növények (fák, cserjék, virágok) állapota, mit kívánnak tenni a jobb állapot eléréséhez,
  5. madáretetők kihelyezése a templomkertben, és madárodúk

1. Gyülekezeti közösség

- közösségi értelemben vett öko-tudatos állapota, jelenlegi állapota és jövőbeni tervek

* 1. gyermekekkel való foglalkozás, ifjúsági munka, ökotábor stb,
  2. gyülekezeti kiscsoportok,
  3. lehetőség szerint minden korosztállyal értessük meg az ökogyülekezet, a teremtésvédelmi gondolkodás és szemlélet fontosságát,
  4. testvérgyülekezeti kapcsolatok, hazai, kárpát-medencei, nemzetközi kapcsolatokban is jelenjen meg a teremtésvédelmi gondolat.

Az Ökogyülekezeti díjat egy közösség három évre kap meg, amely egy logó használatában és egy iparművészeti alkotásban fejeződik ki. Ez idő alatt jogosult a közösség arra, hogy honlapjukon, intézményeikben közzé tegyék ezt a címet.

Az ötleteket, teremtésvédelmi programokat az [info@okogyulekezet.hu](mailto:info@okogyulekezet.hu) címre várjuk. Jelentkezési határidő: 2016. szeptember 11.

Az ökogyülekezeti cím és díj adományozásáról az MRE Ökogyülekezeti Tanács dönt. Kihirdetése a Teremtés hetén történik, 2016. szeptember 25 - október 2. között.